KOMISIJOS NUOMONĖpagal Sutarties dėl Europos Sąjungos veikimo 294 straipsnio 7 dalies c punktądėl Europos Parlamento siūlymo pakeisti Tarybos poziciją dėl pasiūlymo EUROPOS PARLAMENTO IR TARYBOS DIREKTYVOSiš dalies keičiančios Tarybos direktyvos 78/660/EEB dėl tam tikrų tipų bendrovių metinių atskaitomybių nuostatas dėl mikrosubjektų /* KOM/2012/01 galutinis - 2009/0035 (COD) */





2009/0035 (COD) KOMISIJOS NUOMONĖ pagal Sutarties dėl Europos Sąjungos veikimo 294 straipsnio 7 dalies c punktą dėl Europos Parlamento siūlymo pakeisti Tarybos poziciją dėl pasiūlymo EUROPOS PARLAMENTO IR TARYBOS DIREKTYVOS iš dalies keičiančios Tarybos direktyvos 78/660/EEB dėl tam tikrų tipų bendrovių metinių atskaitomybių nuostatas dėl mikrosubjektų (Tekstas svarbus EEE) 1. Įvadas Sutarties dėl Europos Sąjungos veikimo 294 straipsnio 7 dalies c punkte nustatyta, kad Komisija turi pateikti nuomonę dėl Europos Parlamento per antrąjį svarstymą pasiūlytų pakeitimų. Komisija šiame dokumente išdėsto savo nuomonę dėl Parlamento siūlomų pakeitimų. 2. Pagrindiniai faktai Pasiūlymo perdavimo Europos Parlamentui ir Tarybai data (dokumentas COM(2009) 83 galutinis – 2009/0035 COD) || 2009 02 26 Europos ekonomikos ir socialinių reikalų komiteto nuomonės pateikimo data || 2009 07 15 Per pirmąjį svarstymą priimtos Europos Parlamento pozicijos data || 2010 03 10 Tarybos pozicijos priėmimo data || 2011 09 12 COREPER susitarimas dėl antrojo svarstymo kompromiso pasiektas || 2011 11 23 Europos Parlamento teisėkūros rezoliucijos po antrojo svarstymo priėmimo data || 2011 12 13 3. Komisijos pasiūlymo tikslas Komisijos pasiūlymas priimtas įgyvendinant Geresnio reglamentavimo iniciatyvą. Suteikiant valstybėms narėms galimybę pasirinktinai netaikyti mikrosubjektams Ketvirtosios bendrovių teisės direktyvos[1], pasiūlymu siekta supaprastinti ir pagerinti esamą reguliavimo sistemą, kad būtų apribotos dėl ES mikrosubjektų apskaitos reikalavimų atsirandančios prievolės teikti informaciją, siekiant: · sumažinti administracinę naštą ir · suteikti galimybę mikrosubjektų atskaitomybės reikalavimus suderinti su realiais ataskaitų rengėjų ir naudotojų poreikiais. 4. Komisijos nuomonė dėl Europos Parlamento pateiktų pakeitimų Europos Parlamento nuomonė po antrojo svarstymo yra suderintas kompromisas, kuriuo daromi keli Tarybos pozicijos pakeitimai. Siekdamas priartėti prie pirminio Komisijos pasiūlymo ir sudaryti sąlygas, kad daugiau mikrosubjektų galėtų pasinaudoti supaprastintos tvarkos teikiama nauda, Europos Parlamentas didina dydžio kriterijų ir apibrėžia mikrosubjektus kaip įmones, turinčias ne daugiau kaip 10 darbuotojų, kurių didžiausia grynoji apyvarta – 700 000 EUR ir (arba) didžiausias bendras balanso vertė – 350 000 EUR (turi atitikti du iš trijų kriterijų). Europos Parlamentas 9 konstatuojamojoje dalyje patikslina Tarybos pozicijoje numatytos paskelbimo reikalavimo išimties taikymo sritį. Todėl galimybė susipažinti su mikrosubjektų balanso informacija, pateikta viešuosiuose registruose turėtų būti sudaryta suinteresuotiesiems subjektams jiems paprašius, ir mikrosubjektams nebereikėtų atskleisti šios informacijos paskelbiant ją nacionaliniame laikraštyje ar kitomis ne mažiau veiksmingomis priemonėmis. Išsamios peržiūros nuostata Komisija raginama ne vėliau kaip praėjus penkeriems metams po įsigaliojimo pateikti ataskaitą apie mikrosubjektų padėtį, atsižvelgiant visų pirma į jų padėtį nacionaliniu lygiu, nurodant įmonių, kurios atitinka dydžio kriterijų, skaičių ir kiek sumažėjo administracinė našta dėl to, kad netaikomas paskelbimo reikalavimas. Galiausiai, Komisijai pritarus, išbraukiamas valstybėms narėms skirtas raginimas rengti atitikties lenteles. Europos Parlamento pozicija priimta 2011 m. lapkričio 9 d. trišaliame susitikime pasiekus kompromisą. 5. Išvada Pagal Sutarties dėl Europos Sąjungos veikimo 293 straipsnio 2 dalį Komisija sutinka su visais per antrąjį svarstymą Europos Parlamento priimtais pakeitimais atsižvelgdama į pirmiau nurodytą kompromisinį tekstą. [1] 1978 m. liepos 25 d. Direktyva 78/660/EEB, grindžiama Europos ekonominės bendrijos steigimo sutarties 54 straipsnio 3 dalies g punktu, dėl tam tikrų tipų bendrovių metinių atskaitomybių, OL L 222, 1978 8 14, p. 11.